
Okresný súd Prievidza 3Nt/6/2026 3826010184 19. 05. 2026 JUDr. Noema Turanovičová ECLI:SK:OSPD:2026:3826010184.1
Uznesenie Okresný súd Prievidza samosudkyňou JUDr. Noemou Turanovičovou v trestnej veci odsúdeného A. B. C. vo veci jeho žiadosti na podmienečné upustenie od výkonu zvyšku trestu zákazu činnosti viesť motorové vozidlá všetkého druhu, na verejnom zasadnutí konanom dňa 19. mája 2026 takto rozhodol: Podľa § 69 ods. 5 Trestného zákona súd nevyhovuje žiadosti odsúdeného A. B. C., nar. XX.X.XXXX v Rimavskej Sobote, trvale bytom D., E. XXX/XX, F. G. H. I., doručenej súdu dňa 6.3.2026, o podmienečné upustenie od výkonu zvyšku trestu zákazu činnosti viesť motorové vozidlá všetkého druhu, ktorý mu bol v trvaní 5 (päť) rokov, 6 (šesť) mesiacov a 1 (jeden) deň uložený rozsudkom Okresného súdu Prievidza sp. zn. 0T/10/2023 zo dňa 11.3.2024, právoplatným dňa 23.7.2024 v spojení s rozsudkom Krajského súdu v Trenčíne sp. zn. 2To/32/2024 zo dňa 23.7.2024, a podmienečne neupúšťa od výkonu zvyšku trestu zákazu činnosti viesť motorové vozidlá všetkého druhu. odôvodnenie: SpisovaZnacka Dňa 6.3.2026 podal odsúdený súdu žiadosť o podmienečné odpustenie od výkonu zvyšku trestu zákazu činnosti. Na verejnom zasadnutí, ktoré sa konalo dňa 19.5.2026, obvinený vyhlásil, že na podanej žiadosti trvá. Na verejnom zasadnutí súd vykonal dokazovanie výsluchom odsúdeného A. B. C. (ďalej len odsúdený), oboznámil sa s listinnými dôkazmi zo spisu Okresného súdu Prievidza sp. zn. 0T/10/2023, z neho predovšetkým rozsudkami č.l 103 a 120, z ktorých mal bez akýchkoľvek pochybností preukázané, že odsúdený bol rozsudkom Okresného súdu Prievidza sp. zn. 0T/10/2023 zo dňa 11.3.2023 uznaný vinným z prečinu ohrozenia pod vplyvom návykovej látky podľa § 289 ods. 1 Trestného zákona a bol mu podľa § 289 ods. 1, § 38 ods. 3, § 36 písm. l), n) Trestného zákona uložený trest odňatia slobody v trvaní 3 mesiace, výkon ktorého mu bol podľa § 49 ods. 1 písm. a) Trestného zákona a § 50 ods. 1 Trestného zákona podmienečne odložený na skúšobnú dobu v trvaní 14 mesiacov, podľa § 61 ods. 2, ods. 3 Trestného zákona, § 438d, § 39 ods. 1 Trestného zákona, trest zákazu činnosti viesť motorové vozidlá každého druhu v trvaní 2 roky. Rozsudkom Krajského súdu v Trenčíne sp. zn. 2To/32/2024 zo dňa 23.7.2024 bol rozsudok Okresného súdu Prievidza sp. zn. 0T/10/2023 zrušený vo výroku o treste zákazu činnosti a obv. A. B. C. bol podľa § 61 ods. 2, ods. 3 v spojení s § 438d Trestného zákona, § 38 ods. 3, § 36 písm. l), n) Trestného zákona, uložený trest zákazu činnosti viesť motorové vozidlá každého druhu v trvaní 5 rokov, 6 mesiacov a jeden deň. Podľa § 69 ods. 1 Trestného zákona, po výkone polovice trestu zákazu činnosti môže súd podmienečne upustiť od výkonu jeho zvyšku, ak odsúdený v čase výkonu trestu spôsobom svojho života preukáže, že ďalší výkon trestu už nie je potrebný. Pri podmienečnom upustení od výkonu zvyšku trestu zákazu
činnosti súd určí skúšobnú dobu až na päť rokov, nie však kratšiu ako zvyšok trestu (§ 69 ods. 2 Trestného zákona). Podľa § 69 ods. 5 Trestného zákona, súd nemôže podmienečne upustiť od výkonu zvyšku trestu zákazu činnosti podľa odseku 1, ak bol trest zákazu činnosti uložený podľa § 61 ods. 3 až 5. Vykonaným dokazovaním mal súd bez akýchkoľvek pochybností preukázané, rozsudkom Okresného súdu Prievidza sp. zn. 0T/10/2023 zo dňa 11.3.2023 v spojení s rozsudkom Krajského súdu v Trenčíne sp. zn. 2To/32/2024 zo dňa 23.7.2024 bol odsúdený uznaný vinným z prečinu ohrozenia pod vplyvom návykovej látky podľa § 289 ods. 1 Trestného zákona a bol mu podľa § 289 ods. 1, § 38 ods. 3, § 36 písm. l), n) Trestného zákona uložený trest odňatia slobody v trvaní 3 mesiace, výkon ktorého mu bol podľa § 49 ods. 1 písm. a) a § 50 ods. 1 Trestného zákona podmienečne odložený na skúšobnú dobu v trvaní 14 mesiacov, a bol mu podľa § 61 ods. 1, ods. 2, ods. 3 Trestného zákona v spojení s § 438d Trestného zákona § 38 ods. 3, § 36 písm. l), n) Trestného zákona, uložený trest zákazu činnosti viesť motorové vozidlá každého druhu v trvaní 5 rokov, 6 mesiacov a jeden deň. Poukazujúc na ustanovenie § 69 ods. 5 Trestného zákona, ktoré súdu vylučuje rozhodnúť o podmienečnom upustení od výkonu zvyšku trestu zákazu činnosti v prípadoch, ak bol trest ukladaný v zmysle ustanovenia § 61 ods. 3 až 5 Trestného zákona, čo bolo aj v prípade odsúdeného, súd rozhodol tak, ako je to uvedené vo výrokovej časti tohto uznesenia. Poučenie: Proti tomuto uzneseniu je možné podať sťažnosť do 3 (troch) pracovných dní odo dňa oznámenia uznesenia, prostredníctvom tunajšieho súdu na Krajský súd v Trenčíne. Sťažnosť má odkladný účinok.

